Jahorina

Za ostale upotrebe, pogledajte Jahorina (razvrstavanje). Jahorina je planina u na području opština Pale i Trnovo (BiH), koja pripada Dinarskom planinskom sistemu. Najviši vrh je Ogorjelica sa 1.916 m nadmorske visine. Leti je prekrivena gustom zelenom travom, a zimi i do 3 m visokim snegom. Jahorina se prostire od 43°39' do 43°47' sjeverne geografske širine i od 18°31' do 18°43 istočne geografske dužine. Izvanredna konfiguracija terena, obilje vrlo kvalitetnog snega, pogodna klima, 20 km staza za alpske discipline kao i blage padine (Rajska dolina) uvrstile su ovu planinu među najlepše i najpoznatije ski-centre. Prosečan broj dana sa snežnim pokrivačem na Jahorini je 175, i to od oktobra do kraja maja. Desetogodišnji prosjek visine snežnog pokrivača u februaru iznosi 106 cm. Na četrnaestim Zimskim olimpijskim igrama u Sarajevu, na Jahorini su održane alpske discipline za žene. Jahorina je od Sarajeva udaljena 30 km, a od Pala 15 km. Poreklo imena Javorina je originalni naziv planine Jahorine. Naziv je dobila po planinskom ili grčkom javoru (latinski: acer heldreichii), čije je najsevernije stanište ova planina. Ogromna stabla grčkog javora su prirodna atrakcija. Naziv Jahorina se ustalio za vreme turske okupacije, kada je često menjano slovo V u H. Danas u Istočnom Sarajevu postoje udruženja građana kao što su ženski hor Javorina i planinarsko društvo Javorina u Palama, što govori o svesti povodom ovog stanja. Historija Na Jahorini je početkom 1937. završen Oficirski dom a u blizini i skakaonica za skokove do 50 metara. Reference Vanjske veze Olimpijski centar Jahorina Jahorina Olimpijski ski centar Hotel Lavina Jahorina Arhivirano 2013-12-05 na Wayback Machine-u